## Pravilnik o načinu raspoređivanja osiguranika u obvezne mirovinske fondove i njihovom izvješćivanju o rasporedu

### NN 118/2001 (27.12.2001.), Pravilnik o načinu raspoređivanja osiguranika u obvezne mirovinske fondove i njihovom izvješćivanju o rasporedu

# AGENCIJA ZA NADZOR MIROVINSKIH FONDOVA I OSIGURANJA ZAGREB

2000

Na temelju članka 40., stavka 8. Zakona o
obveznim i dobrovoljnim mirovinskim fondovima (»Narodne novine« br. 49/99 i
63/00), Savjet Agencije za nadzor mirovinskih fondova i osiguranja na sjednici
održanoj 20. prosinca 2001. donio je

## PRAVILNIK

### O NAČINU RASPOREĐIVANJA OSIGURANIKA U OBVEZNE MIROVINSKE FONDOVE I NJIHOVOM IZVJEŠĆIVANJU O RASPOREDU

Članak 1.

Pravilnikom o načinu raspoređivanja i
obavješćivanja osiguranika u obvezne mirovinske fondove ( u daljnjem tekstu
Pravilnik), uređuje se :

–
način raspoređivanja osiguranika koji su mlađi od 40 godina a nisu u roku
određenom Zakonom o obveznim i dobrovoljnim mirovinskim fondovima (u daljnjem
tekstu Zakon) izabrali obvezni mirovinski fond;

–
način obavješćivanja takvih osiguranika o njihovom rasporedu.

Članak
2.

U
skladu s ovim Pravilnikom, osiguranici se raspoređuju na slijedeći način:

–
Središnji registar osiguranika (u daljnjem tekstu: REGOS) prvog radnog dana u
mjesecu određuje ponder svakog obveznog mirovinskog fonda srazmjerno broju
članova pojedinog obveznog mirovinskog fonda prema ukupnom broju članova svih
obveznih mirovinskih fondova na zadnji dan u prethodnom mjesecu;

– REGOS prvog radnog dana u mjesecu
utvrđuje ukupni broj neraspoređenih osiguranika koje je, sukladno odredbama
Zakona , dužan rasporediti u obvezne mirovinske fondove;

–
broj neraspoređenih osiguranika koji se raspoređuju pojedinom obveznom
mirovinskom fondu dobiva se množenjem pondera iz alineje 1. ovoga članka i
ukupnog broja neraspoređenih osiguranika iz alineje 2. ovoga članka;

–
brojevi iz alineje 3. ovoga članka zaokružuju se na cjelobrojnu vrijednost,
tako da je ukupni broj osiguranika koje se raspoređuje u obvezne mirovinske
fondove jednak ukupnom broju neraspoređenih osiguranika iz alineje 2. ovog
članka;

–
u slučaju da je potrebno izvršiti korekciju iz alineje 4. ovoga članka,
obveznom mirovinskom fondu s najvećim brojem članova oduzima se ili dodaje
potreban broj osiguranika.

Članak
3.

REGOS
će neraspoređene osiguranike rasporediti tako da osigura slučajni poredak
osiguranika.

Članak
4.

–
Prilikom svakog raspoređivanja osiguranika u obvezne mirovinske fondove,
Agencija za nadzor mirovinskih fondva i osiguranja načinit će listu obveznih
mirovinskih fondova poredanih na slučajan način i dostaviti je REGOS-u
neposredno prije raspoređivnja.

–
Neraspoređene osiguranike iz članka 3. ovog Pravilnika, REGOS raspoređuje u
obvezne mirovinske fondove na način da, redosljedom utvrđenim na listi iz
alineje 1. ovoga članka, učlani u svaki obvezni mirovinski fond odgovarajući
broj osiguranika, sukladno članku 2. ovog Pravilnika.

Članak
5.

–
REGOS izvješćuje Agenciju za nadzor mirovinskih fondova i osiguranja o broju i
strukturi osiguranika koje je rasporedio u obvezne mirovinske fondove te
mirovinska društva o osiguranicima i strukturi osiguranika koje je učlanio u
obvezni mirovinski fond kojim to društvo upravlja, najkasnije u roku od 8 dana
od dana raspoređivanja.

–
REGOS je dužan najkasnije u roku od 15 dana od izvršenog raspoređivanja, u
pismenoj formi obavijestiti svakog osiguranika o obveznom mirovinskom fondu u
koji je učlanjen.

Članak 6.

Ovaj pravilnik stupa na snagu osmoga dana
od dana objave u »Narodnim novinama«, a primjenjuje se od 1. travnja 2001.

Klasa: 011-01/01-01/32
Urbroj: 383-01-01-1
Zagreb, 20. prosinca 2001.

Predsjednik Savjeta
**dr. sc. Vladimir Lasić,** v. r.

Pravilnik, NN 118/2001-2000